**Ігар Аляксандравіч Лосік** (нар. 20 мая 1992; Баранавічы) — беларускі блогер, адміністратар папулярных каналаў у Twitter і Telegram «Беларусь головного мозга», палітычны зняволены.

Біяграфія
---------

Нарадзіўся 20 мая 1992 года ў Баранавічах. У 2009 скончыў баранавіцкую сярэднюю школу № 16. У 2015 скончыў Баранавіцкі дзяржаўны ўніверсітэт па спецыяльнасці «філалогія і выкладанне замежнай мовы». У 2015—2016 гадах атрымліваў журналісцкую стыпендыю імя Вацлава Гавела. Па спецыяльнасці не працаваў — яму выдадзены свабодны дыплом, бо ў БДУ не знайшлі работы па месцы жыхарства.

### Кар’ера блогера

У 2011 годзе Ігар Лосік стаў адным з адміністратараў руху «Рэвалюцыя праз сацыяльныя сеткі». Менавіта ён прапанаваў ідэю мірных маўклівых пратэстаў. Пасля першых паспяховых акцый пратэсту Ігарам зацікавіліся супрацоўнікі КДБ, і Ігар спыніў свой удзел у праекце.

З лютага 2013 вёў Твітэр-акаўнт «РБ головного мозга». З кастрычніка 2014 публікаваў артыкулы ў Радыё «Свабода» ў якасці спецыяліста па сацыяльных сетках. З 15 мая 2016 пачаў весці канал «Беларусь головного мозга» ў тэлеграме.

### Крымінальны пераслед

25 чэрвеня 2020 года ў Баранавічах затрымалі Ігара Лосіка. Падчас ператрусу ў яго кватэры канфіскаваны ноўтбук, камп’ютар і тэлефон. На блогера заведзена крымінальная справа па 342 артыкулу УК РБ (Арганізацыя і падрыхтоўка дзеянняў, якія груба парушаюць грамадскі парадак). Праваабарончыя арганізацыі «Вясна» і «Amniesty International» прызналі Ігара палітычным зняволеным. 9 ліпеня 2020 года шэфства над палітвязнем узяў Мануэль Сарацын, дэпутат Бундестагу.

Пасля ўтрымання ў ІЧУ Лосіка адправілі ў СІЗА-1 у Мінску, а 18 жніўня стала вядома аб пераводзе ў жодзінскае СІЗА.

### Галадоўка

15 снежня 2020 года стала вядома, што Ігару прад’явілі новыя абвінавачванні па п. 13 ч. 2 ст. 293 УК РБ «Падрыхтоўка да ўдзелу ў масавых беспарадках». У знак пратэсту Лосік аб’явіў бестэрміновую галадоўку. Дар’я Лосік падтрымала мужа і таксама заявіла аб галадоўцы.

* На 6 дзень Дар’я аб’явіла аб вымушаным спыненні галадоўцы з-за ціску на сям’ю;
* На 36 дзень стан Ігара пагоршыўся;
* На 42 дзень Ігар спыніў галадоўку.

11 сакавіка 2021 года пасля новых абвінавачванняў з боку праваахоўных органаў Ігар Лосік на вачах даследчага спрабаваў парэзаць рукі і абвясціў сухую галадоўку. За адказ ад ежы яго памясцілі ў карцэр. 15 сакавіка Ігар спыніў галадоўку.

### Прысуд

14 снежня 2021 года І.А. Лосік быў асуджаны па справе Ціханоўскага на 15 год калоніі ўзмоцненага рэжыму.

Сям’я
-----

Бацькі Ігара Лосіка працуюць у «Белтэлекаме».

Блогер жанаты, з жонкай Дар’яй Ласяковай пазнаёміўся падчас вучобы ў 2009 годзе — па ліставанні ва VK. Ажаніліся яшчэ студэнтамі. У 2018 годзе ў Ігара Лосіка нарадзілася дачка Паўліна.

Узнагароды
----------

25 сакавіка 2023 года ўзнагароджаны медалём ордэна Пагоні.

Зноскі
------

1. 1 2
2. ↑  Прыём заявак на журналісцкую стыпэндыю імя Вацлава Гаўла (да 11 жніўня) Архівавана 21 кастрычніка 2020. Беларуская асацыяцыя журналістаў
3. ↑  «Один из героев года — блогер Игорь Лосик @belamova». *Наша Ніва*
4. ↑  «Акция молчаливого протеста прошла в Беларуси. Хлопки были, задержаний не было» Архівавана 10 лютага 2021.. *TUT.BY*
5. ↑  У администратора Телеграмм-канала «РБ головного мозга» Игоря Лосика — обыск. Архівавана 10 лютага 2021. Белорусская ассоциация журналистов.
6. ↑  На администратора телеграм-канала «Беларусь головного мозга» завели дело об организации массовых беспорядков. Meduza.
7. ↑  Правозащитники признали Игоря Лосика политзаключенным. Праваабарончы цэнтр «Вясна».
8. ↑  BELARUS: GROWING CRACKDOWN ON HUMAN RIGHTS AHEAD OF PRESIDENTIAL ELECTION Архівавана 22 жніўня 2020.
9. ↑  #WeStandBYyou (англ.).  Libereco – Partnership for Human Rights (9 ліпеня 2020). Архівавана з першакрыніцы 21 ліпеня 2021. Праверана 9 верасня 2021.
10. ↑  Hungerstreik beendet: Solidarität mit politischen Gefangenen in Belarus! (ням.).  Фонд Генрыха Бёля  (укр.) (бел. (27 студзеня 2021). Архівавана з першакрыніцы 29 студзеня 2021. Праверана 9 верасня 2021.
11. ↑  «Уже не знаем, какие доводы приводить». Дарья Лосик проведала мужа, который 39 дней голодает в тюрьме. Архівавана 10 лютага 2021. naviny.by
12. ↑  «Начались проблемы со здоровьем, скачет давление». Игорь Лосик голодает уже 36 дней. Наша Ніва.
13. ↑  *Занько, Настасья; Ошуркевич, Татьяна.* Игорь Лосик прекратил голодовку. Он отказывался от еды 41 день. Onliner.by
14. ↑  Игорь Лосик прекратил голодовку, он в карцере. *REFORM.by*
15. ↑  Шестерых белорусов осудили на сроки от 14 до 18 лет. Вот за что horki.info
16. ↑  «Жена политзаключенного Игоря Лосика: „Когда муж увидит дочь, будет в шоке"». Архівавана 10 лютага 2021. TUT.BY
17. ↑  Новыя ўзнагароджаньні Мэдалём Ордэну Пагоні 25.3.2023

Спасылкі
--------

* Старонка Ігара Лосіка на сайце Праваабарончага цэнтра «Вясна»

|  |  |
| --- | --- |
| ⚙️   У сацыяльных сетках | Twitter |
| Нарматыўны кантроль | VIAF: 20161029023723742235 |